**Καλοκαίρι σ΄ αγαπώ**

Καλοκαίρι μαγικό δεν μπορώ να κρατηθώ

δεν μπορώ (2) μου ΄χεις πάρει το μυαλό!

Καλοκαίρι φοβερό θα σε βρω πια δε βαστώ

θα σε βρω (2) σ΄ ένα βράχο με μαγιό!

Στο απίθανο νερό θα βραχώ σ΄ ένα λεπτό

θα βραχώ, μα κοιτώ μην πατήσω αχινό!

Καλοκαίρι τρομερό θα κοιτώ μες το βυθό

θα κοιτώ (2) καβουράκι για να βρω!

Καλοκαίρι λαμπερό έχω ένα μυστικό

θα στο πω (2) αστερία σαν θα βρω.

Δεν μπορώ πια δεν βαστώ, θα σε βρω και θα στο πω

κι αν βραχώ, θα στο πω καλοκαίρι σ΄ αγαπώ!

Θα στο πω, θα στο πω καλοκαίρι σ΄ αγαπώ!

<https://youtu.be/KdcqtSTpUL4>

**Ο γλάρος**

**Στίχοι:** Αλέκος Σακελλάριος Μουσική: Μάνος Χατζιδάκις

Μια βάρκα ήταν μόνη της σε θάλασσα γαλάζια
κι ήτανε κι ένας γλάρος με ολόλευκα φτερά
κι όλο την κοντοζύγωνε για να της κάνει νάζια
και τις φτερούγες του έβρεχε στα γαλανά νερά.

Και ζήλεψα τη βάρκα τη μικρή τη χιονάτη
που της φιλούσε ο γλάρος το κατάλευκο πανί
και νιώθω σαν βαρκούλα στα γαλάζια τα πλάτη
που όλο περιμένει κάποιο γλάρο να φανεί.

Ένα γεράνι κόκκινο λουλούδισε στη γλάστρα
κι ήρθε μια πεταλούδα που πετούσε σαν τρελή
και ποιος να ξέρει άραγε τι του ‘πε η ξελογιάστρα
και κείνο εκοκκίνισε ακόμα πιο πολύ.

Και όλο συλλογιέμαι τα φτερά τ’ ανοιγμένα
αλλά το τι να είπαν δεν το βρίσκω, ομολογώ.
Ποιος άραγε το ξέρει να το πει και σε μένα
ας τ’ άκουγα από σένα κι ας κοκκίνιζα κι εγώ.

Χθες το φεγγάρι ασήμωσε της λεύκας μας τα φύλλα
που στέκονταν ακίνητη εκεί στην ερημιά
κι όταν ο Μπάτης φύσηξε της ήρθε ανατριχίλα
κι αμέσως τρεμουλιάσανε τα φύλλα τα ασημιά.

Και όλο συλλογιέμαι, συλλογιέμαι πως κάτι
πρέπει να είπε ο Μπάτης μυστικό μες τα κλαδιά.
Ας τ’ άκουγα από σένα τα λογάκια του Μπάτη
κι ας ένιωθα να τρέμει σαν τα φύλλα η καρδιά.

<https://youtu.be/NJNllmz4KtU>

(Παιδική χορωδία Δ. Τυπάλδου)

**Μπάτης**: άνεμος που φυσά από τη θάλασσα προς τη στεριά κυρίως τους καλοκαιρινούς μήνες

**Τζαμάικα**

**Στίχοι:** Λευτέρης Παπαδόπουλος **Μουσική:** Μάνος Λοΐζος

Κάθε πρωί που κίvαγα vα πάω στη δουλειά
φεύγανε σαv πουλιά τα ψαροκάικα
κάθε πρωί σκαρώvαμε μαζί με τον Μηvά
ταξίδια μακριvά ως τη Τζαμάικα.

Κι αρμεvίζαμε στα πέλαγα αγάπη μου παλιά
κι ύστερα το βραδάκι μεθυσμεvάκι στα καπηλειά
σ’ έπιvα κοριτσάκι σαv το κρασάκι γουλιά - γουλιά.

Χρόvια στο μεροκάματο κοπίδι και σφυρί
έφτιαξα έvα σκαρί για το χατίρι σου
σκάλισα στηv πρυμάτσα του γοργόvα θαλασσιά
κι έγιvα μια βραδιά καραβοκύρης σου.

Κι αρμεvίζαμε στα πέλαγα αγάπη μου παλιά
κι ύστερα το βραδάκι μεθυσμεvάκι στα καπηλειά
σ’ έπιvα κοριτσάκι σαv το κρασάκι γοuλιά – γοuλιά.

<https://youtu.be/5vQIyKC-K40>

(Παιδική χορωδία Σπύρου Λάμπρου)

**Τζαμάικα:** νησί της Καραϊβικής

**Αρμενίζω**: ταξιδεύω με ανοιχτά πανιά, πλέω

**Φιλντισένιο καραβάκι**

**Στίχοι:** Νίκος Γκάτσος **Μουσική:** Μάνος Χατζιδάκις

Φιλντισένιο καραβάκι
στ’ όνειρό μου ήρθες μιαν αυγή
και με πήρε ταξιδάκι
να γυρίσουμε τη γη.

Είδα χώρες, είδα τόπους
πικραμένα είδα τα παιδιά
κόσμο γνώρισα κι ανθρώπους
κι έβαλα πόνο στη καρδιά.

Καραβάκι μου ξεκίνα
πάμε πάλι στην Αθήνα
τραγουδάνε τα πουλιά στην Αττική.
Πάμε πάλι στο Παγκράτι
που ‘ναι οι δρόμοι του γεμάτοι
με χαρούμενες φωνές την Κυριακή.

Τι να πω για την Ευρώπη
τι να πω για την Αμερική
δεν αλλάζουν οι ανθρώποι
έχουνε βάσανα κι εκεί.

Πήγα σ’ όλα τα λιμάνια
σε δρομάκια πέρασα στενά
λεβεντιά και περηφάνια
δεν είδα φως μου πουθενά.

<https://youtu.be/ucZMMQiuzaE>

(Παιδική χορωδία Σπύρου Λάμπρου)

**Φίλντισι:** το ελεφαντόδοντο

**Γλυκό καλοκαιράκι**

Γλυκό καλοκαιράκι αγαπημένο

με πόση εγώ λαχτάρα σε προσμένω

γλυκό καλοκαιράκι χαρωπό

αχ πόσο σ ΄αγαπώ!

Να τρέξω πάλι στις χρυσές ακρογιαλιές

στη θάλασσα να κάνω χίλιες σκανταλιές

το κύμα ν΄ αψηφάω το ψηλό

αχ πόσο το ποθώ!

Στην εξοχή να πάω τη μαγευτική

σαν κατσικάκι να πηδάω εδώ κι εκεί

 γλυκό καλοκαιράκι χαρωπό

αχ πόσο σ ΄αγαπώ!

<https://youtu.be/Bdq1WtXNo5Q>

(Παιδική χορωδία Σπύρου Λάμπρου)

